paragraph_text: Grad je u prošlosti bio poznat po tekstilnoj industriji. Unatoč gospodarskom razvoju ovaj grad je ostao manje mjesto sve do 17. stoljeća kada su ga biskupski kneževi priznali kao jedan od važnijih gradova (bonnes villes). Za vrijeme pripojenja Liègea Francuskoj 1795. grad gospodarski propada, da bi nakon Napoleonovog poraza i industrijske revolucije ponovno procvao. Grad ponovno postaje važan centar proizvodnje vune, te se ubrzano obnavlja i udvostručuje broj stanovnika.